 
 
 
KÄSUNDUSLEPING nr
Minikonkursi pealkiri ja viitenumber 
Lepingu osa viitenumber .......

 
 
Tervise ja Heaolu Infosüsteemide Keskus (edaspidi käsundiandja  ja ka raamlepingus tellija), registrikood 70009770, aadress Pärnu mnt 132, 11317 Tallinn, keda esindab põhimääruse alusel direktor Margus Arm 

ja
________, (edaspidi käsundusaaja ja ka raamlepingus täitja),  registrikood _____, aadress ________, keda esindab ______,
edaspidi nimetatud ka eraldi pool või koos pooled, sõlmisid raamlepingu nr ____ alusel käesoleva käsunduslepingu (edaspidi nimetatud ka kui hankeleping või leping) alljärgnevas:
 
 
1. 	Lepingu sõlmimise alus ja ese ning dokumendid 
1.1 Leping sõlmitakse minikonkursi  „„......................." (.....................) raames esitatud eduka pakkumuse esitanud pakkujaga (Käsundisaaja) teenuse osutamiseks (edaspidi Käsund), vastavalt Lepingus ja selle lisades toodule. 
1.2 Lepingu ese on ............................  
1.3 Lepingu dokumendid koosnevad käesolevast Lepingust ja Lepingu Lisadest. 
1.4 Pooled kinnitavad, et teevad kõik mõistlikult enesest oleneva, et täita lepingu eesmärgid käesolevas lepingus, seonduvates õigusaktides ning selle olemasolul välisrahastuse kohta kehtivates nõuetes sätestatud tingimustel ja mahus. 
[bookmark: _Hlk221091447]1.5 Lepingu lahutamatuteks lisadeks Lepingu sõlmimise hetkel on: 
1.5.1 Lisa 1 Tehniline kirjeldus;  
1.5.2 Lisa 2 Teenuse töötundide aja-aruande vorm; 
1.5.3 Lisa 3 Pakkumus (ei allkirjastata koos lepinguga).
Raamlepingu täitmist rahastatakse riigieelarvest ja/või struktuurfondidest ja/või välisrahastusest ja/või muust rahastusest. ...


2. 	Töökorraldus ja personal käsundi täitmisel
2.1 Käsundi täitmisel lähtutakse tehnilises kirjelduses välja toodud tingimustest ja juhistest.  
2.2 Käsund täidetakse tehnilises kirjelduses märgitud kohas. Vaikimisi on käsundi täitmise asukohaks käsundisaaja poolt teenust osutavatele isikutele selleks määratud koht/kohad.   
2.3 Käsundit täidetakse teenust osutavate isiku(te) poolt isiklikult tehnilises kirjelduses märgitud ajaperioodil ja koormusega. 
2.4 Käsund täidetakse tehnilises kirjelduses märgitud tingimustele vastava(te) isiku(te) poolt.  Isikute andmed on toodud Lisas 3. 
2.5 Käsundisaaja asendab Käsundit täitva isiku käsundiandja nõudel viivitamatult Lepingu objekti täitmise seisukohast võrdväärse kvalifikatsiooni ja kogemustega ning Käsundiandjale vastuvõetava isikuga, kui: 
2.5.1 teenust osutav isik ei ole võimeline teenuse osutamist jätkama haiguse, õnnetusjuhtumi või muu temast tuleneva põhjuse tõttu; 
2.5.2 Lepingus nimetatud teenust osutav isik osutub Käsundiandja põhjendatud arvamuse kohaselt lepingujärgsete ülesannete täitmiseks ebakompetentseks või ebasobivaks või kui tema lepingujärgsete ülesannete täitmine pidevalt kahjustab Lepingu korrektset ja õigeaegset täitmist; 
2.6 Käsundisaaja kannab kõik punktis 2.5 nimetatud asendusest tulenevad või sellega kaasnevad kulud. 

2.7 Teenust osutavad isikud ei tohi olla Käsundiandja töötajad või Käsundiandja töötajaga seotud juriidiliste isikute töötajad. Seotud juriidiline isik tähendab Lepingu mõistes juriidilist isikut, mille juhtimis- või kontrollorgani liige Käsundiandja töötaja on või juriidiline isik, milles vähemalt 1/10 osalusest kuulub Käsundiandja töötajale.  
2.8 Käsundi nõuetekohaseks täitmiseks tuleb lähtuda Käsundiandja esindaja juhistest. Juhul, kui käsundit täidetakse Käsundiandja asukohas tuleb järgida lisaks Käsundiandja asukohale kehtestatud kordasid ja juhendeid, mis edastatakse kas koos tehnilise kirjeldusega või pärastiselt lepingu täitma asumisel. 
2.9 Käsundiandja esindajaks m.,h Käsundi teostamise juhendamisel, Käsundisaajale vajaliku informatsiooni andmisel, Käsundi Lepingu tingimustele vastavuse kontrollimisel, Käsundiga seotud teabevahetuse pidamisel, käsunduslepingu üleandmise-vastuvõtmise aktide allkirjastamisel on ............... või tema ametlik asendaja. 
2.10 Käsundisaaja esindajaks m,h Käsundi teostamisel, Käsundiandjale vajaliku informatsiooni andmisel, Käsundiga seotud teabevahetuse pidamisel, käsunduslepingu üleandmise-vastuvõtmise aktide allkirjastamisel on ............... või tema ametlik asendaja.
 
3. 	Lepingu hind ja maksmine 
3.1 Lepingu  ……….. töötunni maksumus on …….. eurot (ilma käibemaksuta). Täpsustada ja täiendada vastavalt vajadusele, kui lepingus on kokku lepitud erinevad töötunni hinnad. 
3.2 Lepingu hind sisaldab Käsundisaaja poolt Lepingu raames tehtavaid kõiki kulutusi ja tasu autoriõiguste eest. ning kõiki makse. Lepingu hinnale lisandub käibemaks seaduses sätestatud korras ja määras.
3.3 Pärast teenuse osutamist esitab Käsundisaaja Käsundiandjale teenuse üleandmise-vastuvõtmise akti (Lisa 2). Akt esitatakse vastavalt tehnilise kirjelduse tingimustele kas igakuiselt või teenuse osutamise ajaperioodi lõppedes. Käsundisaaja esitab igakuiselt eelmise kuu töötundide ajaaruande, mis sisaldab teostatud töötunde ja nende jooksul teostatud töid. Ajaaruanne esitatakse allkirjastatult hiljemalt järgmise kalendrikuu 5. tööpäeval. Viimane ajaaruanne esitatakse koos aktiga.  
3.4 Käsundiandja kohustub tasuma Käsundisaajale nõuetekohaselt osutatud teenuste eest arve alusel. Arve esitatakse e-arvena masinloetaval kujul, pärast üleandmise-vastuvõtmise akti Käsundiandja poolset allkirjastamist.  Käsundisaaja annab arve tasumiseks tähtaja, mis ei ole lühem, kui 21 kalendripäeva. 
3.5 Arve peab sisaldama vähemalt õigusaktides ja raamlepingus nõutavaid andmeid.
  
4. 	Käsundisaaja õigused ja kohustused 
4.1 Käsundisaaja on kohustatud tagama, et: 
4.1.1 Käsundi täitmisel Käsundiandja asukohas arvestatakse, et seal kehtestatud lõunavaheaja ning võimalike muude vaheaegade, samuti tööpäeva algus ja lõpp ning Käsundiandja asukoha ligipääsu- ja turvareeglid jms on ära määratud töösisekorraeeskirjas jm dokumentides, mida tutvustatakse teenust osutavatele isikutele tööde alustamisel Käsundiandja asukohas; 
4.1.2 Käsundi täitmisel tegutsetakse Käsundiandjale lojaalselt ja Käsundi laadist tuleneva vajaliku hoolsusega ning muudest Käsundiandja poolt kehtestatud eeskirjadest tulenevalt; 
4.1.3 viivitamatult informeeritaks Käsundiandjat selliste asjaolude ilmnemisest, mis võivad takistada Lepingu objektiks oleva Käsundi täitmist (sealhulgas Käsundiandjalt saadud informatsiooni, lähteandmete, dokumentide vms puudulikkusest) või ajendada Käsundiandjat muutma Käsundi täitmiseks antud juhiseid; 
4.1.4 järgitaks Käsundiandja poolt antud juhiseid. Kui Käsundisaaja soovib Käsundiandja juhistest kõrvale kalduda, peab ta sellest Käsundiandjale teatama ja tema otsuse ära ootama, välja arvatud juhul, kui viivitusega kaasneks Käsundiandjale ilmselgelt ebasoodus tagajärg; 
4.1.5 andma Käsundiandjale aru Käsundi täitmise käigust ning võimaldama Käsundiandjale igal ajal teostada kontrolli täidetava Käsundi mahu ja kvaliteedi üle; 
4.1.6 hoidma saladuses talle Lepingu täitmisega teatavaks saanud asjaolusid, isikuandmeid ja muud teavet, mille saladuses hoidmiseks on Käsundiandjal õigustatud huvi või mille saladuses hoidmist Käsundiandja on nõudnud. Saladuse hoidmise kohustust ei ole, kui teabe avalikustamiseks on Käsundiandja kirjalik luba või kui teabe avalikustamise kohustus tuleneb õigusaktidest; 
4.1.7 tagastataks Lepingu lõppemisel viivitamatult Käsundiandjale Käsundi täitmiseks saadu (dokumendid, asjad jne); 
4.1.8 pärast Lepingu lõppemist antaks Käsundiandjale üleandmise-vastuvõtmise akti alusel üle kõik Käsundisaaja poolt Lepingu täitmise käigus koostatud aruanded ja andmed (nagu joonised, spetsifikatsioonid, plaanid, arvestused, lisaandmed, materjalid jms). 
4.1.9 Käsundisaaja kohustub vastavalt .......... .......................kontrollija nõudel projektiga seotud teavet ja dokumente, mis on vajalikud .................................. nimetatud asjaolude kontrollimiseks. (lisada, kui on asjakohane)
4.2 Käsundisaajal on õigus: 
4.2.1 teha Käsundiandjale põhjendatud ettepanekuid Käsundi paremaks täitmiseks; 
4.2.2 nõuda Käsundiandjalt Käsundi täitmisega seotud juhiste andmist; 
4.2.3 saada Käsundiandjalt Käsundi täitmiseks vajalikku teavet; 
4.2.4 saada Lepingu kohaselt Käsundi täitmise eest tasu vastavalt Lepingus sätestatud tingimustele ja korrale. 
 
5. 	Käsundiandja õigused ja kohustused 
5.1 Käsundiandja on kohustatud: 
5.1.1 esitama Käsundisaajale kõik Käsundi osutamiseks vajalikud lähteandmed ja dokumendid; 
5.1.2 Käsundisaaja nõudmisel esitama Käsundisaajale vajalikku lisainformatsiooni, andmeid ja dokumente, mis on vajalikud Käsundi nõuetekohaseks täitmiseks; 
5.1.3 andma viivituseta Käsundisaajale juhiseid Käsundi täitmiseks, kui Käsundisaaja neid nõutab; 
5.1.4 informeerima viivitamatult Käsundisaajat asjaolude ilmnemisest, mis võivad takistada Lepingu objektiks oleva Käsundi täitmist; 
5.1.5 maksma Käsundisaajale Lepinguga ettenähtud alustel ja korras tasu Käsundi täitmise eest. 
5.2 Käsundiandjal on õigus: 
5.2.1 nõuda Käsundisaajalt Lepingus sätestatud nõuetest ja Käsundi täitmise tähtaegadest kinnipidamist; 
5.2.2 anda Käsundisaajale vajadusel Käsundi täitmiseks vastavaid juhiseid; 
5.2.3 kontrollida Käsundi täitmise käiku igal ajal Lepingu täitmise tähtaja jooksul ning saada Käsundisaajalt informatsiooni Käsundi täitmise kohta; 
5.2.4 teostada kontrolli ja järelevalvet Käsundisaaja poolt täidetava Käsundi üle; 
5.2.5 teha Käsundisaajale ettekirjutus 10 tööpäeva jooksul üleandmise-vastuvõtmise akti esitamisest lepingust tuleneva kohustuse rikkumise puhul. Käsundiandja annab Käsundisaajale ettekirjutuses tähtaja puuduste kõrvaldamiseks, mis ei tohi olla lühem kui 5 tööpäeva. 
 
6. 	Intellektuaalne vara ja andmekandjate omandiõigus
6.1 Lepingu täitmisel koostatud käsikirjade, tarkvara või nende osade omandi-, autori- ja muud õigused kuuluvad Käsundiandjale. Intellektuaalse vara õiguste ja kohustustega seonduvat reguleeritakse täpsemalt raamlepingus.
6.2. Kõik Käsundisaaja poolt Lepingu täitmise käigus koostatud dokumendid ja andmed, samuti materiaalsed andmekandjad, mille vahendusel töö (teos) Käsundiandjale edastatakse, kuuluvad Käsundiandjale. Käsundisaaja annab kõik nimetatud dokumendid ja andmed Käsundiandjale üle. 

7. Konfidentsiaalsus 
7.1 Konfidentsiaalsuskohustusega seonduvat reguleeritakse raamlepingus.
 
8. Isikuandmed 
8.1 Pooled tagavad oma tegevuses vastavuse kohalduvatele andmekaitse õigusaktidele. Pooled täidavad kõiki lepingu täitmise kohas kehtivaid isikuandmete töötlemisalaseid nõudeid, andmete turvalisust puudutavaid ning isikuandmete kaitse alaseid Euroopa Liidu ja Eesti Vabariigi õigusakte. Isikuandmetega seonduvat reguleeritakse täpsemalt raamlepingus ja selle alusel vajadusel sõlmitavas isikuandmete töötlemise lepingus. 

9. Poolte vastutus 
9.1Poolte vastutust reguleeritakse täpsemalt raamlepingus.
  
9.2 Oluliseks lepingurikkumiseks loetakse käsunduslepingus muu hulgas järgmisi rikkumisi: 
9.2.1 Käsundisaaja rikub personaliga seonduvaid tingimusi; 
9.2.2 Pool on rikkunud kolmandate isikutega seonduvaid kohustusi; 

10. Teadete edastamine 
10.1 Pooltevaheline suhtlus ja teadete edastamine on reguleeritud raamlepingus. 

11. Lepingu kehtivus ja muutmine 
11.1 Leping kehtib Lepingu tähtaja lõpuni, lepingu nõuetekohase täitmiseni või lepingu lõpetamiseni.
11.2 Käsundiandjal on õigus Leping üles öelda 30-päevase etteteatamistähtajaga. Taolisel juhul kohustub Käsundiandja tasuma Käsundisaajale ainult tegelikult osutatud teenuste eest.  
11.3 Lepingut võib muuta poolte kirjalikul kokkuleppel. Muudatused jõustuvad pärast nende allkirjastamist mõlema poole poolt või poolte poolt määratud tähtajal. Kirjaliku vormi mittejärgimisel on muudatused tühised.  
11.4 Riigihangete seaduse § 123 lg 1 p 1 kirjeldatud muudatused lepitakse kokku Käsundiandja ja Käsundisaaja esindajate poolt kirjalikku taasesitamist võimaldavas vormis.  
 
12. Muud tingimused 
12.1 Käsundisaaja ei või oma lepingujärgseid õigusi ega kohustusi üle anda kolmandatele isikutele.
12.2 Pooled on Lepingu allkirjastanud digitaalselt. 
 
Käsundiandja:						Käsundisaaja:

/digitaalselt allkirjastatud/				/digitaalselt allkirjastatud/
                               
       	 	                 



